Albuskjell
Store norske leksikon,Teknologi og industri,Petroleum,Petroleumsutvinning,Petroleumsfelter
Albuskjell, petroleumsfelt i Nordsjøen, som var et av de opprinnelig åtte feltene i Ekofisk-området. Feltet ligger i blokkene 1/6 og 2/4. Produksjonen startet 26. mai 1979, og opphørte 26. august 1998. Operatør var ConocoPhillips Skandinavia.
Utbyggingen skjedde med to plattformer, med stålunderstell, Albuskjell 2/4 F og Albuskjell 1/6 A. Albuskjell 1/6 A ble installert i 1976 og produksjonen startet i 1979. Albuskjell 2/4 F ble installert i 1977 med produksjonsstart i 1979. Plattformene ble fjernet i 2011 og 2013.Total produksjon i feltets levetid var 7,4 millioner Sm 3 olje, 15,5 milliarder Sm3 gass og 1,0 millioner tonn NGL. Les mer i Store norske leksikon Ekofisk Norges oljehistorie petroleum Eksterne lenker Oljedirektoratets faktaside: Albuskjell norskpetroleum.no: Albuskjell Industriminne Ekofisk: Albuskjell